སྐོར་ལེའུ་བཅུ་གསུམ་སྐོར་
ཡོད། ལྷོ་གཏེར་ལས་བྱུང་བའི་རྫོགས་པ་ཆེན་པོ་གཡུང་དྲུང་ཡོངས་རྫོགས་སྐོར་ལ་
ལེའུ་བདུན་དང་། གཡུང་དྲུང་གཏིང་རྫོགས་ལ་ལེའུ་བཅུ་དང་། དབྱིལ་སྟོན་གྱིས་
ཟང་ཟང་ལྷ་བྲག་ནས་དངོས་གྲུབ་ཏུ་རྙེད་པའི་རྫོགས་ཆེན་གཡུང་དྲུང་ཀློང་ཡངས་ཀྱི་
རྒྱུད་ལེའུ་བཅུ་གཅིག་པ་དང་། སྤྲུལ་སྐུ་བློ་ལྡན་སྙན་རྒྱུད་རྫོགས་ཆེན་ནམ་མཁའ་སྤྱི་
གཅོད་ཀྱི་སྐོར། ལུང་བོན་ལྷ་གཉེན་ལ་ཚེ་དབང་གིས་སྙན་དུ་བརྒྱུད་པ། བླ་ཆེན་དྲན་
པས་གསུངས་པའི་རྫོགས་པ་ཆེན་པོ་དྲང་དོན་མུན་སེལ་སྒྲོན་མའི་གཞུང་འགྲེལ། ས་
བཅད་གཟེར་བུ་གཏམ་རྒྱུད་བཅས་ལེའུ་ཚན་ཆེན་པོ་ལྔ་དང་། རྫོགས་པ་ཆེན་པོ་ངེས་
དོན་ནམ་མཁའ་འཕྲུལ་མཛོད་ཀྱི་སྐོར། དབྱིལ་གྱི་བོན་སྐོར་རྫོགས་ཆེན་སྙན་རྒྱུད་ཆོག་
དྲུག་གི་སྐོར་དང་། དྲན་པ་ཆོག་དྲུག་གི་སྐོར་དང་། བོན་ཞིག་ཁྱུང་ནག་གི་དགོངས་
གཏེར་སྙན་རྒྱུད་རིག་པ་གཅེར་མཐོང་གི་སྐོར་དང་། གཡུང་དྲུང་གླིང་པས་སྤ་གྲོ་སྟག་
ཚང་ནས་རྙེད་པའི་རྫོགས་ཆེན་གསེར་ཐུར་མ་ལེའུ་ཞེ་དྲུག་ཡོད་པ་དང་། བོན་ཞིག་
གི་དམར་བྱང་རྫོགས་པ་ཆེན་པོ་ཀུན་བཟང་ཡང་ཞུན་གྱི་སྐོར། སྤྱང་འཕགས་ཆེན་
པོའི་བོན་རྫོགས་ཆེན་འཁོར་ལོ་འོད་གསལ་གྱི་སྐོར་དང་། དེ་ཡི་འགྲེལ་བྲུ་རྒྱལ་བས་
མཛད་པ། རྫིའུ་རིག་པ་རང་ཤར་གྱི་སྙན་རྒྱུད་རྫོགས་ཆེན་ལྟ་བ་ཐོག་འབེབ་ཀྱི་སྐོར་
དང་། གཞན་ཡང་གསང་རྒྱུད་ཆ་ལག་ཏུ་གཏོགས་པའི་སྡེ། རིག་འཛིན་སྙ་ཆེན་ལི་ཤུ་
475

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
སྟག་རིང་དང༌། མཁའ་འགྲོ་ཅོ་ཟ་བོན་མོའི་ཞལ་གདམས་ཉམས་མགུར་རྣམས་དང་།
དྲན་པས་གསུངས་པའི་གསེར་གདམས་ལེའུ་དང་། རྗེ་བཙུན་ཁྲོ་ཚང་འབྲུག་ལྷ་དང་།
ཀུན་མཁྱེན་ཡེ་ཤེས་བློ་གྲོས་དང་། མེ་གཉོས་རྣམ་གཉིས། འགྲོ་མགོན་ཁུ་དབོན། བྲུ་
འདུལ་བ་རྒྱལ་བ། རྒྱལ་བ་མཉམ་མེད་ཆེན་པོ། མཁས་གྲུབ་མུ་ལ་རིན་ཆེན་ལ་
སོགས་རྟོགས་པ་མངོན་གྱུར་གྱི་གྲུབ་ཆེན་རྣམས་ཀྱི་ཞལ་གདམས་ཉམས་མགུར་
རྣམས་དང་། གར་ཚ་བསོད་ནམས་བློ་གྲོས་ཀྱི་དགོངས་པ་དངོས་སུ་ཤར་བ་མྱུར་ལམ་
འཕོ་བའི་གདམས་པ་ཡེ་ཤེས་ཟང་ཐལ་མ། ཀུན་བཟང་གར་ཚ་མ་དང་། ཚེ་དབང་
གར་ཚ་མ་བྱ་བ་རྣམས་དང་། བྲུ་སྒོམ་རྒྱལ་བས་ཀུན་ཏུ་བཟང་པོ་ནས་བཟུང་སྟེ་
གོང་མ་རྣམས་ཀྱི་ཞལ་གདམས་གསུངས་ཉམས་ཐམས་ཅད་ཀྱི་གནད་རྣམས་གཅིག་
ཏུ་བསྡུས་པ། རྫོགས་པ་ཆེན་པོ་ཨ་ཁྲིད་ཉག་གཅིག་གི་སྐོར་ལ། སྔོན་འགྲོ་ཡན་ལག་
བདུན་པ་བརྒྱུད་པའི་གསོལ་འདེབས་དང་། བླ་མ་བརྒྱུད་པའི་རྣམ་ཐར་རིན་ཆེན་
ཕྲེང་བ། ཁྲིད་གཞུང་ཐུན་མཚམས་བཅོ་ལྔ་པ། རྒྱབ་སྐྱོར་གསོལ་འདེབས་མན་ངག་
དུམ་ཁྲིག་དང་། འཕོ་བ་ཡེ་ཤེས་ཟང་ཐལ་མ། རྩ་རླུང་འཁྲུལ་འཁོར་དང་དེ་ཡི་ལག་
ལེན་ཞལ་ཤེས། གག་སེལ་མུན་སེལ་སྒྲོན་མ། སེམས་ཉིད་རིག་པའི་བྱུང་ཚུལ་ཞལ་
གདམས། ཨ་ཁྲིད་གཏམ་རྒྱུད་བཅས་ཀྱི་སྐོར་རྣམས་བཞུགས་སོ། །དེ་ལྟར་རྗོད་བྱེད་
ཚིག་གིས་བསྡུས་པའི་བོན་ཐམས་ཅད། ངེས་དོན་ཐིག་ལེ་ཉག་གཅིག་གི་དགོངས་པ་
ལ་བསྡུས་ཏེ། སངས་རྒྱས་ཐོབ་པར་བསྟན་པ་སྨར་རོ། །ཨེ་མ་ཧོ།
༧ གཉིས་པ་བཀའ་སྤྱི་ཡི་དགོངས་འགྲེལ་གྱི་བཀའ་བརྟེན་ནི། རིག་གནས་ཀྱི་
བཀའ་བརྟེན་རྣམས་ཏེ། དང་པོ་ལ་བཟོ་རིག་པའི་བཀའ་བརྟེན་ནི། རྗེ་རིན་པོ་ཆེས་
མཛད་པའི་ཕྱི་ནང་གསང་བའི་དཀྱིལ་འཁོར་ཐིག་རྩ་གསལ་བྱེད་མེ་ལོང་དང་། བདེར་
གཤེགས་སྐུ་གདུང་མཆོད་རྟེན་ཐིག་རྩ་སོགས་སྐུ་གསུང་ཐུགས་རྟེན་གྱི་ཐིག་རྩ་ལ་
476

བཀའ་བརྟེན་དཀར་ཆག
སོགས་སོ། །སྒྲ་ཚད་རིག་པའི་བཀའ་བརྟེན་ནི། ཤ་རིས་མཛད་པའི་སྒྲ་མདོ་སོགས་
དང་། བླ་ཆེན་དྲན་པས་མཛད་པའི་ཚད་མ་རྣམ་འབྱེད་འཕྲུལ་གྱི་ལྡེ་མིག །སྐུ་གཤེན་
པྲ་ཕུད་ཀྱིས་ཞུས་ཏེ་ལོ་པཎ་ཤ་རི་དབུ་ཆེན་གྱིས་གསུངས་པའི་གཏན་ཚིག་ངེས་པའི་
གལ་མདོ་དང༌། དེ་དག་གི་དགོངས་འགྲེལ་འགྲོ་མགོན་བློ་གྲོས་ཀྱི་ཚད་མ་ཀུན་ལས་
བཏུས་པ་དང༌། སྙ་ཆེན་ལི་ཤུས་གསུངས་པའི་རྫོགས་ཆེན་ཆ་ལག་ཚད་མའི་རྒྱུད་
གཞུང་རྣམས་དང༌། རྒྱལ་བ་མཉམ་མེད་ཆེན་པོས་མཛད་པའི་ཚད་མ་རྣམ་འབྱེད་
འཕྲུལ་གྱི་སྒྲོན་མེ་རང་འགྲེལ་བཅས་པ་དང་། ཕྱི་རིག་པའི་བཀའ་བརྟེན་ནི། གཙང་
གཤེན་གྱིས་མཛད་པའི་སྙན་ངག་རྒྱན་གསུམ་གསལ་བའི་མེ་ལོང་བྱ་བ་ལེའུ་ལྔ་པ་
དང་། རྩིས་དཀར་ནག་གི་བཀའ་བརྟེན་རྣམས་དང་། ནང་རིག་པའི་བཀའ་བརྟེན་
ནི་གོང་བཤད་རྒྱུད་གསུམ་གྱི་བཀའ་བརྟེན་རྣམས་ཡིན་པས་ལོགས་སུ་བཀོད་མི་
དགོས་སོ། །གསོ་རིག་གི་བཀའ་བརྟེན་ནི། ཨ་ཙ་ར་མི་གཉིས་ཀྱིས་བསམ་ཡས་ནས་
རྙེད་པའི་དཔྱད་བུ་ཁྲི་ཤེས་ཀྱིས་གསུངས་པའི་སྨན་མདོ། རྩ་འགྲེལ་ལེའུ་བདུན་པ་
སོགས་བདུད་རྩི་སྨན་གྱི་བཀའ་བརྟེན་རྣམས་བཞུགས་སོ། །དེ་ལྟར་རིག་གནས་ཀྱི་
བཀའ་ལ་བརྟེན་པའི་སྡེ་རྣམས་ཀྱིས། སེམས་ཅན་ཉོན་མོངས་པ་སྡུག་བསྔལ་གྱི་ནད་
རྣམས་སེལ་བར་བྱེད་པ་ལ། བདུད་རྩི་སྨན་དང་བོན་མཚུངས་པའི་བརྡ་རྟགས་རྟེན་
འབྲེལ་གྱིས་མཐར་ཕྱིན་པར་གྲུབ་པའོ། །དེ་ལྟར་བརྟེན་འགྱུར་གྱི་མཇུག་ཏུ་རྒྱལ་བའི་
བཀའ་དང་བཀའ་བརྟེན་དུ་མ་ནས། རྒྱུད་འཛིན་དམ་པ་བྲུ་ཞུ་གཤེན་གྱིས་ཕྱག་ལེན་
བཏབ་ཏེ་བསྒྲིགས་པའི་སྨོན་ལམ་རྣམ་གསུམ་སོགས། སྨོན་ལམ་འདུས་པ་དང་། བཀྲ་
ཤིས་ཚིག་ཕྲེང་རྣམས་ཀྱི་དགེ་ལེགས་མཐར་ཕྱིན་གྱི་སྨོན་ལམ་དང་བཀྲ་ཤིས་བཅས་
ཏེ་སྒྲུབ་པར་བཞུགས་པ་ནི། ཨེ་མ་ངོ་མཚར་རྨད་དུ་བྱུང་བའི་བརྡ་རྟགས་ཐ་ཚན་མུ་
ཙུག་སྨར་རོ། །གཞན་སྡེས་བསྟན་འགྱུར་དུ་འབོད་པ་ལ། འདིར་བརྟེན་འགྱུར་ཞེས་
477

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
མིང་གདགས་པ་ཅི་ཡིན་ཞེ་ན། གཞན་སྡེའི་མཁས་གྲུབ་རྣམས་ཀྱིས་མཛད་བྱང་ནི།
སངས་རྒྱས་བསྟན་པ་ལ་རང་འདོད་ཀྱི་བཟོ་བཅོས་སུ་སོང་བས་བསྟན་བཅོས་མིང་
བཏགས་པ་ཡིན་ཏེ། ། དེ་ལ་རྒྱ་གར་དུ་སྐད་དོད་ཤསྟྲ་ཞེས་འབྱུང་བ་བཅོས་མའམ་
འཆོས་པ་ལ་འཇུག་པའི་དོན་ཡིན་པའི་ཕྱིར། དེ་ཉིད་བོད་དུ་འགྱུར་ཚད་བསྒྲིགས་
པས་བསྟན་འགྱུར་དུ་མིང་ཐོག་པ་དང༌། རང་ལུགས་གོང་འཁོད་བཀའ་བརྟེན་
མཛད་མི་རྣམས་ནི། མཁས་གྲུབ་ལུང་ཟིན་གྱི་སྐྱེས་བུ་ཤ་སྟག་དང་། དེས་ཀྱང་བླ་མ་
ཡི་དམ་མཁའ་འགྲོ་སྟེ་རྩ་གསུམ་ལ་གནང་བ་ཞུས་ཏེ་ལུང་བསྟན་ཐོབ་ནས། རྒྱལ་བའི་
བཀའ་ལ་འགྲེལ་བ་བཏབ་པའམ། བཀའ་ཡི་དོན་རང་རྒྱུད་ལ་བླངས་ཏེ་བརྩམས་
པས་བཀའ་བརྟེན་དུ་འགྱུར་པ་རྣམས་ཕྱོགས་གཅིག་ཏུ་བསྒྲིགས་པས་བརྟེན་འགྱུར་དུ་
མིང་ཐོབ་པར་སེམས་སོ། །སྔགས་སེམས་ཀྱི་སྡེ་ཚན་གྱི་སྐབས་འདིར་འགའ་ཞིག་ནས།
ཆོས་པས་བསམ་ཡས་བཏབས་ཏེ་བོན་སྣུབ་པར་བྱེད་མིའི་སློབ་དཔོན་པད་འབྱུང་དུ་
གྲགས་པའི་རྣམ་ཐར་དང་མཛད་བྱང་ཁ་ཤས་བཀའ་རུ་གཞུག་པ་ནི་ཤིན་ཏུ་མི་འཐད་
པར་སེམས་ཏེ། རང་རེ་བོན་ལུགས་ལ་བཀའ་མིན་པ་ཅི་སྨོས། ཁོ་པ་ཆོས་ལུགས་ཀྱི་
བཀའ་འགྱུར་སྒྲིག་མིའི་མཁས་པ་རྣམས་ཀྱིས་ཀྱང་བཀའ་རུ་མ་བཞགས་པའི་ཕྱིར།
སྤྱིར་སོ་སྐྱེ་བློ་རྨོངས་བདག་ལྟ་བུའི་མཆོག་དམན་གྱི་དབྱེ་འབྱེད་ལྟར་བཞགས། རང་
གི་ཕུང་ཁམས་ཀྱི་ནད་བབ་ལ་གནོད་མིན་གྱི་ཁ་ཟས་སྤང་བླང་ཙམ་ཡང་མི་རྟོགས་
ཀྱང་། བདག་གི་རྩ་བའི་བླ་མ་སུམ་ལྡན་དམ་པ། རིག་འཛིན་སྟོང་རྒྱུང་དངོས་བྱོན།
མཐར་ཐུག་ཀློང་སྒོམ་ཆེན་པོའི་རྟོགས་པ་མངོན་གྱུར་གྱི་སངས་རྒྱས། དོན་སླད་གསང་
མཚན་ནས་སྨོས་པ། · ཤེས་རབ་དགོངས་པའི་རྒྱལ་པོ་བླ་སློབ་ཀྱི་ཞལ་ངག་གདམས་
པར་གསུངས་པ་ལྟར་ན། པད་འབྱུང་ལའང་གཉིས་སུ་ཡོད་དེ། སློབ་དཔོན་འཆི་
མེད་དང་སྟག་ལའི་རྣམ་སྤྲུལ་དུ་བཤད་པ་ནི། བླ་ཆེན་དྲན་པའི་སྲས་སུ་ཡུམ་འོད་
478

བཀའ་བརྟེན་དཀར་ཆག
ལྡན་འབར་མ་ལས་འཁྲུངས་པའི་གཡུང་དྲུང་མཐོང་གྲོལ་དུ་འགའ་ཞིག་ལས་བཤད་
པ་དང་། པདྨ་དོན་གསལ་ལམ་པདྨ་མཐོང་གྲོལ་དུ་གྲགས་པ་དེ་ཉིད་ཡིན་ཞིང་། དེ་
ཡི་བྱུང་ཁུངས་དང་ལོ་རྒྱུས་ནི། དཔོན་གསས་ཁྱུང་རྒོད་རྩལ་གྱི་གཏེར་ལུང་དྲན་པའི་
གསང་སྒྲུབ་ལས་གསུངས་པ་ལྟར་ཡིན་ཞིང་། དེ་ཡིས་བོན་བསྟན་སྣུབ་པ་མིན་ཏེ། དེ་
ལྟར་ཡིན་ན་ཕ་དགྲ་བོན་གཤེད་དུ་གྱུར་པའི་སྐྱོན་ཡོད་པའི་ཕྱིར། ཁྲི་སྲོང་གི་དུས་སུ་
བོད་ལ་བསམ་ཡས་བཏབ་ནས། རྒྱལ་པོའི་བློ་བསྒྱུར་ནས་བོན་པོ་མུ་སྟེགས་སུ་ཡིན་
པར་བཏག་བཅུག་མཁན་པད་འབྱུང་དེ་ནི། ལུང་ལས། དྷ་ཤ་གྤྱི་ཝ་སྲིན་པོ་བགེགས་
ཀྱི་རྗེ། ཕུར་པས་ལུས་བསྒྲལ་ཤེས་པ་ལྷ་རུ་བཀོད། ཅེས་གསུངས་པའི། སྲིན་པོའི་
རྣམ་ཤེས་ལྷ་རུ་བཀོད་པ་དེ་ཡི་སྐྱེ་བ་ཡིན་ཞིང་། དེ་ཡང་སྟག་ལའི་ཐུགས་རྗེའི་ལྷ་རུ་
བསྒྱུར་བས། མཆོག་ཐུན་གཉིས་ཀའི་གྲུབ་པ་མངོན་དུ་བསྙེམས་པ་ཡིན་ཀྱང༌། ལུང་
ལས། སྔོན་གྱི་སྲིན་པོ་བགེགས་ཀྱི་འཕྲོ་ལུས་པས། དྷ་ཤ་གྷི་ཝ་བྱི་ན་ཡ་གའི་འཕྲོ། སྲིན་
པོ་ངོ་དམར་གཟུགས་ཅན་མངོན་པའི་དགྲ། ཞེས་གསུངས་པ་ལྟར། སྔོན་གྱི་སྲིན་པོའི་
སྨོན་ལམ་ལོག་པའི་འཕྲོ་ལ་བརྟེན་ནས། བོན་གྱི་བསྟན་པ་ལ་ཤུགས་ཀྱིས་གནོད་པར་
འགྱུར་བ་དང་། ད་རུང་དེ་ཡི་བོན་འདྲའི་ཆོས་ལ་སྤྱོད་ཅིང་ཉམས་ལེན་བྱས་ཀྱང་།
གནས་སྐབས་རྐྱེན་ཟློག་ཙམ་ཡོངས་ཀྱང༌། ཕུགས་སུ་བོན་གྱི་བསྟན་པ་ལ་གནོད་པ་
མ་གཏོགས་ཕན་པ་མི་འབྱུང་ཞེས་དང་། ལྷག་པར་རང་དགོན་དུ་རྒྱལ་བ་མཉམ་མེད་
ཆེན་པོས་གཙང་བཀག་ཡིན་པས་ཤིན་ཏུ་སྤྱོད་མི་རུང་ཞེས་ལན་གཅིག་ཙམ་མིན་པར།
ཡང་ཡང་གསུངས་པས། བདག་ནི་བླ་མ་སངས་རྒྱས་ཀྱི་བཀའ་ཞིག་བསྒྲུབ་ན་ལེགས་
སམ་སྙམས་སོ། །ཡང་པད་འབྱུང་ཆེ་ཆུང་གཉིས་ཡོད་པ་གཞན་སྡེས་ཀྱང་བཤད་དོ། །
ཁ་གཅིག་བསམ་ཡས་བཏབ་མཁན་སློབ་དཔོན་དེ་ཡིས་བོན་བསྟན་ལ་མི་གནོད་
པར་བཤད་ཀྱང་། དྲན་པའི་ཨ་དཀར་དགོངས་འདུས་ལས། པད་མ་ལ་སོགས་རྒྱ་
479

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
གར་གྲུབ་ཐོབ་དང་། ཞེས་སོགས་དང༌། རྒྱལ་དང་བན་དྷེའི་ཁྲིམས་འོག་བཅུག་པའི་
ཚེ། ཞེས་དང་། ཞིབ་པར་བཱི་རོས་གཏེར་དུ་སྦས་པའི་སྲིད་པ་རྒྱུད་ཀྱི་ཁ་བྱང་ཆེན་མོ་
དང་།
གཞན་སྡེའི་བཀའ་ཐང་རྣམས་སུ་གསལ་བའི་ཕྱིར། དཔེར་ན་ཐམས་ཅད་
ལེགས་པར་བརྟགས་ཤིང་མ་དཔྱད་ན། དུ་བ་རླངས་པ་གཉིས་ལ་འཛོལ་བར་སྣང༌།
ཞེས་གསུངས་པ་དང་མཚུངས་སྙམས། དེ་ལྟར་རྒྱལ་བའི་བཀའ་དང་བཀའ་བརྟེན་
གྱི་རྣམ་དབྱེ་དང༌། བཀའ་འགྱུར་བརྟེན་འགྱུར་གྱི་སྡེ་ཚན་བསྒྲིགས་ཚུལ་འདི་ཡང་།
གཡུང་དྲུང་བོན་བསྟན་གསལ་བྱེད་དགེ་བཤེས་མཆོག་སྤྲུལ་རྣམ་གཉིས་ཀྱི་ཐུགས་
བསྐྱེད་རྟེན་འབྲེལ་གྱི་སྒོ་མོ་མི་འགག་པའི་ཆེད་དུ། ཕྲན་རང་ཡང་འདུ་བ་འཁྲུག་
པས་གདུང་རུང་། ལུས་སྲོག་བློས་བཏང་བྱས་ཏེ་མཁར་སྣའི་རི་ཁྲོད་ན་ཐུན་མཚམས་
སུ་བསྒྲིགས་པ་ཡིན་ཀྱང་། ཡིག་ཆ་མང་པོས་དབེན་སྟབས། ཐོ་ལོང་ཙམ་ལས་མ་
གྱུར་པས་དབྱིངས་ཁྲེལ་མི་བཞེས་པ་དང་། སྡེབ་ཉེས་འགལ་འཁྲུལ་ཅི་མཆིས་དཔྱད་
གསུམ་དག་པའི་ཆབ་ཀྱིས་བཀྲུས་ཏེ་བགྲུང་བར་འཚལ་ལོ། །
༧ སྨྲས་པ། རྒྱལ་བའི་བསྟན་པ་རིན་ཆེན་གཏེར་གླིང་ན།
ལེགས་བླངས་བཀའ་འགྱུར་བརྟེན་འགྱུར་ནོར་བུའི་མཆོག །
བཞེངས་བཀོད་བསྟན་པའི་རྒྱལ་མཚན་རྩེར་མཆོད་ཚེ།
དོན་གཉིས་མཐར་ཕྱིན་བསྟན་འགྲོའི་དཔལ་དུ་ཆེ།
དེང་དུས་རང་གཞན་བསྟན་རྣམས་ཆེར་སྙེགས་སྐབས།
རྒྱ་ཆེའི་བཞེངས་བཀོད་སྤེལ་གསུམ་ཅི་སྨོས་དང་།
480

བཀའ་བརྟེན་དཀར་ཆག
འདི་འདྲའི་སྨོན་སེམས་ཙམ་ཡང་ཤར་བ་ཞིག །
སྲིད་པ་ཙམ་ནི་སྐྱེ་དགུའི་བསྔགས་བྱའི་ཡུལ། །
ཨེ་མ་འདི་བཞིན་སྐྱེ་བ་ལྔ་པའི་དབྱངས། །
བདག་ལུས་སྒྲ་འཛིན་བུ་གར་སོན་ཙམ་གྱིས། །
ཀུན་བྱེད་དབང་པོ་འཕགས་ལམ་ཐོབ་པའམ། །
སྟོང་གསུམ་གསེར་བཀང་ཐོབ་ལས་རབ་སྤྲོ་འཕེལ། །
སྐྱབས་མཆོག་གཡུང་དྲུང་གནས་བཞིའི་ཐུགས་རྗེ་དང་། །
བསྟན་མཆོག་གཡུང་དྲུང་བོན་གྱི་བདེན་སྟོབས་ཀྱིས། །
སྐྱབས་མཆོག་རྣམ་གཉིས་དགོངས་བཞེད་བསྟན་འགྲོའི་དོན། །
འགྲུབ་མཆོག་ཕུན་ཚོགས་མཐར་ཕྱིན་རྒྱས་གྱུར་ཤོག །
དེ་ལ་བརྟེན་ནས་མཆོག་གི་སྐུ་གསུང་ཐུགས། །
ནུབ་མེད་བསྟན་འགྲོའི་མགོན་དུ་རྟགས་བཞུགས་པ། །
ལྷ་མཆོག་རྣམ་རྒྱལ་ཐུགས་རྗེས་རབ་སྐྱོང་སྟེ། །
དོན་གཉིས་ལྷུན་གྲུབ་བོན་བསྟན་རྒྱས་བྱེད་ཤོག །
ཅེས་པའི་ཚུལ་འདི་ཡང་། ཞི་རྒྱུད་ལྡེ་མིག་དགུ་སྐོར་གྱི་ལུང་ལས། །སྟོང་གསུམ་
འཇིག་རྟེན་གླིང་མཆོག་གྲངས་མང་ཡང༌། །ཀུན་ལས་མཆོག་གྱུར་མི་ལུས་གཙང་མ་
ཐོབ། གཙང་མ་མི་ལ་དབང་ལྡན་གྲངས་མང་ཡང་། ཀུན་ལ་བཀའ་བཙན་དབང་
ཆེན་རྒྱལ་དུ་སྐྱེས། གཙུག་ལག་བུ་བཞིའི་བསྟན་པ་གྲངས་མང་ཡང་། བསྟན་པའི་
481

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
མཆོག་
ག་གྱུར་གཡུང་དྲུང་བོན་སྒོར་ཞུགས། ཞེས་གསུངས་པ་ལྟར། གྲུབ་མཐའི་རྒྱལ་
པོ་གཡུང་དྲུང་བོན་རིན་པོ་ཆེ་བཀའ་བརྟེན་འགྱུར་གྱི་སྡེ་ཚན་བསྒྲིགས་ཚུལ་ཐོ་ལོང་
ཙམ་བཀོད་པ་བསྟན། བསྟན་འཛིན་བོན་སྤྱོད་རྣམས་ཀྱི་མནལ་སློང་། བསྟན་པའི་
མེ་རོ་སྤོར་བའི་རླུང་གཡབ། བོན་གྱི་པད་མོ་རྒྱས་བྱེད་ཉི་འོད་ཅེས་བྱ་བ་འདི་ཡང་།
འཕགས་པའི་རྣམ་རོལ་དགེ་བཤེས་མཆོག་སྤྲུལ་རྣམ་གཉིས་ཀྱིས། རྟེན་འབྲེལ་སྲིད་ན་
ཆེ་བའི་གནང་རྟེན་དང་བཅས་པའི་བཀའ་ལུང་སྤྱི་བོར་ཕེབས་བཞིན། རྒྱལ་བ་མཉམ་
མེད་པའི་གདན་ས་སྐྱོང་ཁུལ་གྱི་མཁན་རབས་ཉེར་གཉིས་པ། སྒོ་རིགས་སྐམ་ཞིག་གི་
དྲང་སྲོང་ཉི་རི་ཤེལ་བཞིན་པ་ཤང་ཝེར་རོར་འབོད་པས། གཡས་རུའི་རི་ཁྲོད་མཁ